Na podlagi 21. in 22. člena Odloka o ustanovitvi javnega zavoda za kulturo, šport, turizem in mladinske dejavnosti Šempeter-Vrtojba (Uradni list RS, štev. 25/08, 59/08, 102/12 in 91/15), svet zavoda razpisuje prosto delovno mesto za:

**direktorja javnega zavoda »ZAVOD ZA KULTURO, ŠPORT, TURIZEM IN MLADINSKE DEJAVNOSTI ŠEMPETER-VRTOJBA«**

Kandidati, ki se bodo prijavili na prosto delovno mesto, morajo poleg splošnih pogojev izpolnjevati naslednje pogoje:
-          ima najmanj visoko strokovno izobrazbo / prva bolonjska stopnja;
-          ima najmanj 5 let delovnih izkušenj, od tega vsaj tri leta na vodilnem ali vodstvenem delovnem mestu;
-          ima sposobnosti za organiziranje in vodenje dela v zavodu;
-          aktivno znanje slovenskega jezika;
-          zna vsaj enega od naslednjih tujih jezikov: angleščina, italijanščina.

Kandidat mora k prijavi z življenjepisom priložiti:
·         program dela in razvoja javnega zavoda za mandatno obdobje (5 let)
·         življenjepis z navedbo splošnih podatkov o izobrazbi in delovnih izkušnjah
·         dokazila o izpolnjevanju razpisnih pogojev:

 - dokazilo o izobrazbi (fotokopija diplome);

 - dokazila o delovnih izkušnjah;

 - dokazilo o znanju tujega jezika.

Dodatna znanja: vozniški izpit B kategorije, osnove računalniškega znanja.

Direktorja imenuje svet zavoda, k imenovanju direktorja zavoda daje soglasje ustanoviteljica. Na podlagi akta o imenovanju direktorja, sklene z njim pogodbo o zaposlitvi v imenu Sveta zavoda njegov predsednik. Delovno razmerje za direktorja se sklene za določen čas, za čas trajanja mandata.
Mandat direktorja traja pet let in je po izteku te dobe lahko ponovno imenovan.

Pisno prijavo z dokazili o izpolnjevanju pogojev kandidati pošljejo v zaprti ovojnici z označbo: »**Ne odpiraj – razpis za direktorja KŠTM Šempeter-Vrtojba",**na naslov:**KŠTM Šempeter-Vrtojba, ulica 9. Septembra 72, Vrtojba, 5290 Šempeter pri Gorici,**in sicer do vključno**23. maja 2016.**

Nepopolne in nepravočasne prijave kandidatov ne bodo uvrščene v izbirni postopek.

Kandidati bodo o izbiri pisno obveščeni v roku 30 dni od objave razpisa.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Informacije v zvezi z javnim razpisom dobite na info@kstm-sempeter-vrtojba.si